Source: https://myzahorie.sme.sk/c/6349364/sudca-zomrel-kauzu-prepadu-herne-v-stupave-odrocili.html
Timestamp: 2018-09-21 11:59:08+00:00
Document Index: 78179

Matched Legal Cases: ['súd ', 'Súd ', 'súd ', 'súd ', 'súd ', 'súd ', 'súd ', 'súd ']

Sudca zomrel, kauzu prepadu herne v Stupave odročili - myzahorie.sme.sk
Sudca zomrel, kauzu prepadu herne v Stupave odročili
Okresný súd Bratislava 1 (OS 1) dnes musel odročiť proces s obžalovaným triom v kauze prepadu herne v Stupave, pri ktorom v roku 2007 zahynul spolumajiteľ zariadenia.
23. apr 2012 o 13:21 TASR
STUPAVA. Dôvodom dnešného odročenia na 21. mája bolo úmrtie prísediaceho trojčlenného senátu tohto nižšieho súdu. "Súd určil obžalovaným lehotu do konca apríla vyjadriť sa k navrhovanému postupu," odpovedal dnes na otázku TASR hovorca Krajského súdu v Bratislave (KS) Pavol Adamčiak. Ide totiž o to, či obžalovaní súhlasia so všetkým vykonaným dokazovaním za predchádzajúceho zloženia senátu, alebo s tým nesúhlasia a nový senát bude vykonávať dokazovania odznovu. V tomto prípade OS 1 v septembri 2011 vyniesol verdikt, KS však vec vrátil vo februári tohto roku nižšiemu súdu, aby ju znovu prerokoval a vo veci rozhodol.
"Krajský súd v Bratislave dňa 8. februára tohto roku v odvolaní obžalovaných I.H. a M.B. proti rozsudku OS Bratislava 1 rozhodol tak, že napadnutý rozsudok zrušil a vec vrátil OS Bratislava 1, aby ho v rozsahu zrušenia znovu prejednal a rozhodol. Podľa paragrafu 322 odseku 3 Trestného poriadku obžalovaného I.H odsúdil na úhrnný trest odňatia slobody vo výmere šesť rokov a šesť mesiacov so zaradením do ústavu na výkon trestu so stredným stupňom stráženia vzhľadom na obmedzený revízny postup.
Obžalovaný I.H. nepodal odvolanie proti 3. a 4. skutku obžaloby (3. zločin nedovoleného ozbrojovania a obchodovania so zbraňami, 4. prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky), preto mu odvolací súd uložil samostatný trest za tieto skutky s použitím asperačnej zásady. Dôvody väzby u obžalovaného I.H. pominuli a ihneď bol nariadený výkon trestu odňatia slobody," uviedol 10. februára pre TASR hovorca Adamčiak.
Na vysoký 24-ročný trest odňatia slobody odsúdil 7. septembra 2011 senát Okresného súdu v Bratislave 1 hlavného aktéra, obžalovaného Ivana H. v kauze prepadu herne v Stupave. Ďalších spoluobžalovaných v tomto prípade a v ďalšej kauze prepadu Slovenskej sporiteľne v Dolných Vesteniciach v tom istom roku - Mateja B. a Jaroslava K. - vtedy súd odsúdil na 10,5 a 9,5 roka odňatia slobody.
Tresty si mali odpykať - Ivan H. v ústave na výkon väzby s maximálnym stupňom stráženia a zvyšní dvaja obžalovaní zase v ústave s minimálnym stupňom stráženia. Okresný súd Bratislava 1 ich uznal vinnými z trestných činov zločinu lúpeže spolupáchateľstvom, vraždy, nedovoleného ozbrojovania a obchodovania so zbraňami a falšovania úradnej pečate a listiny.
Kauzu vtedy nižší súd ukončil po približne 25 termínoch pojednávaní. Verdikt si vypočuli len dvaja obžalovaní, a to Ivan H. a Matej B. V záverečnej reči hlavný obžalovaný vyjadril "ľútosť nad tým, čo sa stalo a zdôraznil, že išli lúpiť a určite nie zabíjať". Naďalej má strach o seba a svoju rodinu. Dozorujúca prokurátorka navrhla pre obžalovaných súhrnné a úhrnné tresty od 9,5 do 24 rokov. V prípade Ivana H. zohrala rolu poľahčujúca okolnosť, že sa priznal.
Hlavné pojednávanie sa v poslednom období viac razy odročovalo z dôvodu neprítomnosti posledného svedka, choroby predsedu senátu, člena senátu či ospravedlnenia obhajcov.
Na ukončenie dokazovania bol napríklad súd pripravený už na pojednávaní v polovici marca, ale nedostavil sa posledný svedok, ktorého navrhla obhajoba. Rok predtým na októbrovom procese došlo k zvratu, keď nečakane vypovedal Ivan H., ktorý dovtedy účasť na lúpeži priznával a čin aj oľutoval. "Trestný čin som nespáchal ja, ale niekto iný. Bol na mňa vyvíjaný nátlak, hrozilo nebezpečenstvo mojej rodine. O mňa strach nemám, ale o rodinu," vypovedal vtedy hlavný obžalovaný Ivan H.
Podľa jeho výpovede bol poranený a zvyšní dvaja obžalovaní, najmä Matej B., ho prinútili, aby vinu vzal na seba. Matej B. ho vraj ohrozoval pištoľou a počas konfliktu došlo k jeho zraneniu. K lekárovi ho odviezli na ošetrenie až ráno, keď "stratil veľa krvi". "Obavy, že Matej B. ublíži mojej rodine, pretrvávajú doteraz," povedal s tým, že vie o tom, že niekedy v roku 2007 Matej B. mal zastreliť jednu osobu v Liptovskom Mikuláši. Matej B. výpoveď Ivana H. v októbri označil za "nezmysel" a nikdy sa mu vraj nevyhrážal. Ivan H. o vyhrážkach informoval "vyšetrovateľku, ktorej dôveruje, keďže Matej B. mal údajne dobré styky s políciou".
1. Na D2 sa zrazila rumunská dodávka s kamiónom, zasahoval aj vrtuľník 217
2. V Malackách na post primátora zaregistrovali troch kandidátov 30
3. Nákladiak sa zrazil s osobným autom, vodič zrážku neprežil 26
4. Obec sa môže pochváliť významnými rodákmi, ale i chodeckými pretekmi 26
5. Ryby na vianočný trh sa budú loviť v bežných termínoch 18
6. Cez víkend svoje brány otvorí Záhorácky folklórny festival v Gajaroch 16
8. Nedávno vyhrala turnaj pri Senici. Golfistku našli mŕtvu priamo na ihrisku 14
9. Hoftych: Belgický novinár sa pýtal, že ako sa Trnava mohla dostať do skupiny 13
10. Začala sa výstavba lávky, ktorá spojí moravské Mikulčice a slovenské Kopčany Foto 11
1. Nákladiak sa zrazil s osobným autom, vodič zrážku neprežil 526
2. Na D2 sa zrazila rumunská dodávka s kamiónom, zasahoval aj vrtuľník 217
4. Cez víkend svoje brány otvorí Záhorácky folklórny festival v Gajaroch 170
5. Hoftych: Belgický novinár sa pýtal, že ako sa Trnava mohla dostať do skupiny 104
6. Dvaja Trnavčania napadli skupinku pracujúcich Rómov 96
7. Údajného páchateľa z vraždy golfistky už obvinili, zadržali jeho nôž 93
8. Malačan reprezentoval Slovensko vo finále medzinárodnej debatnej súťaže 88
9. Začala sa výstavba lávky, ktorá spojí moravské Mikulčice a slovenské Kopčany Foto 67
10. Za pivo si asi priplatíme. Pivovary na Slovensku plánujú zdražovať 64
1. Nákladiak sa zrazil s osobným autom, vodič zrážku neprežil 1 218
2. Nedávno vyhrala turnaj pri Senici. Golfistku našli mŕtvu priamo na ihrisku 811
3. Začala sa výstavba lávky, ktorá spojí moravské Mikulčice a slovenské Kopčany Foto 557
4. Cez víkend svoje brány otvorí Záhorácky folklórny festival v Gajaroch 491
5. Spaľovňa v Bratislave je odstavená, odpad poputuje aj na Záhorie 369
6. Dvaja Trnavčania napadli skupinku pracujúcich Rómov 354
9. Údajného páchateľa z vraždy golfistky už obvinili, zadržali jeho nôž 245
10. Na D2 sa zrazila rumunská dodávka s kamiónom, zasahoval aj vrtuľník 217
4. Nákladiak sa zrazil s osobným autom, vodič zrážku neprežil 1 218
7. Začala sa výstavba lávky, ktorá spojí moravské Mikulčice a slovenské Kopčany Foto 557
8. Cez víkend svoje brány otvorí Záhorácky folklórny festival v Gajaroch 491
10. Tajomnú jaskyňu v Karpatoch by radi sprístupnili + FOTO 391